آمریکا سناتوسو، جمهوریتچی پارتینین، "اوباماکری درحال لغو ائده‌جک آنجاق آلترناتیوی‌نین تاپیلماسینا ایکی ایل مدت تانییا‌جاق" قانون لاییحه‌سینی رد ائتدی.
آمریکا سناتوسوندا دونن باشلایان ساغلیق اصلاحاتی دانیشیق‌لاری چرچیوه‌سینده جمهوریتچی‌لر طرفین‌دن سس وئرمه‌یه تقدیم ائدیلن ایکینجی قانون لاییحه‌سی، 45-ه قارشی 55 سسله رد ائدیلدی.
اسکی پرزیدنت باراک اوبامانین ایمضاسینی داشییان موجود ساغلیق بیمه‌سی قانونونو درحال لغو ائده‌جک قانون لاییحه‌سی، کونگره، آلترناتیو ساغلیق بیمه‌سینی  یاسالاشدیرابیلمسی اوچون 2019ا قدر مدت وئریلمه‌سینی نظرده توتوردو.
دموکرات و موستقیل سناتورلار بوتونلوکله قارشی چیخدیغی قانونا، جمهوریتچی 5 نماینده ده "خیر" دئدی.
موخالیف طرفده یئر آلان جمهوریتچی‌لر آراسیندا دونن ائدیلن اؤن سسوئرمه‌ده رد اویو ایستیفاده ائتمسی سببیله آمریکا پرزیدنتی دونالد ترامپین اجتماعی مئدیا‌دان هدف آلدیغی آلاسکا سناتورو لیسا مورکووسکی ده واردی.
لاییحه‌نین اوغورسوز اولماسیندا، آمریکا کونگره‌سی بودجه اوفیسی، قانونلاشماسی حالیندا 2026 اعتباریله 32 میلیون آمریکا‌لی‌نین داها بیمه‌سی قالماسینا یول آچا بیله‌جگینه یؤنلیک قیمتلندیرمه‌سی‌نین تأثیرلی اولدوغو ایفاده ائدیلیر.
ایلک ایکی تلاشیندا باشاریسیز اولان جمهوریتچی‌لرین هفته عرضینده ایندییه قدر حاضیرلانان فرق‌لی ساغلیق بیمه‌سی لاییحه‌لرینی، بعضی دییشیک‌لیک‌لر ائده‌رک سناتو‌دان کئچیرمه‌یه چالیشماسی گؤزلنیلیر.
